SL Uradni list Evropske unije L 287/7

ODLOČBA KOMISIJE

z dne 27. julija 2004

o odobritvi programov za izvajanje raziskovanj držav članic za kokošjo kugo pri perutnini in prosto živečih pticah v letu 2004 in o določitvi pravil za poročanje in upravičenost do finančnih prispevkov Skupnosti za stroške izvajanja teh programov

(notificirano pod dokumentarno številko K(2004) 2854)

(Verodostojna besedila so le besedila v nemškem, francoskem, nizozemskem, grškem, danskem, finskem, angleškem, italijanskem, švedskem, španskem in portugalskem jeziku)

(Besedilo velja za EGP)

(2004/630/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Odločbe Sveta 90/424/EGS z dne 26. junija 1990 o odhodkih na področju veterine (1) in zlasti člena 20,

ob upoštevanju naslednjega:

(1) Odločba Sveta 90/424/EGS določa finančni prispevek Skupnosti za izvajanje znanstvenih in tehničnih ukrepov, ki so potrebni za razvoj veterinarske zakonodaje Skupnosti in za veterinarsko izobraževanje in usposabljanje.

(2) Odločba Komisije 2004/111/ES (2) predvideva izvajanje raziskovanj za kokošjo kugo pri perutnini in prosto živečih pticah v državah članicah v letu 2004, ob upoštevanju, da Komisija odobri načrte raziskovanj. Ta raziskovanja morajo preučiti prisotnost okužb pri perutnini, kar bi lahko privedlo do pregleda trenutne zakonodaje in kar bi prispevalo k boljšemu poznavanju možnih nevarnosti, ki jih živalim in ljudem povzročajo prostoživeče živali.

(3) Programe, ki jih predložijo države članice, je preučila komisija glede na smernice, ki so določene z Odločbo 2004/615/ES, ki spreminja Odločbo 2004/111/ES o izvajanju raziskovanj za kokošjo kugo pri perutnini in prosto živečih pticah v državah članicah, ki se izvajajo v letu 2004, in ugotovila, da so konsistentni s smernicami; zato jih je treba odobriti vsakega posamezno.

(4) Programi, ki naj se jih odobri in ki so nastali po 15. marcu 2004, so tudi upravičeni do sofinanciranja.

(5) Ciper je predložil program nadzorovanja, toda zaradi majhnega obsega načrtovanih raziskovanj ni zaprosil za finančni prispevek Skupnosti. Kljub temu je treba program uradno odobriti.

(6) Prav tako je primerno, da se določi pravila za poročanje o rezultatih raziskovanj in za upravičenost stroškov, vsebovanih v finančnih terjatvah, do finančne udeležbe Skupnosti za stroške, ki so nastali v državi članici za izvajanje programa.

(7) Ukrepi, predvideni v tej odločbi, so v skladu z mnenjem Stalnega odbora za živilsko verigo in zdravje živali –

SPREJELA NASLEDNJO ODLOČBO:

Člen 1

(1) Država članica izvede raziskovanja za kokošjo kugo pri perutnini in prosto živečih pticah v skladu s programi, ki so navedeni v Prilogi I in s tem odobreni za določeno časovno obdobje.

(2) Finančni prispevek Skupnosti za stroške zbiranja in analiziranja vzorcev se dodeli vsaki državi članici, in sicer do najvišjega zneska, ki je določen v Prilogi I.

Ta prispevek se dodeli pod pogojem, da država članica:

(a) sprejme zakone in druge predpise, potrebne za izvajanje programa;

(b) Komisiji in Referenčnemu laboratoriju za aviarno influenco najpozneje do 15. marca 2005 pošlje končno poročilo o tehnični izvedbi programa in o doseženih rezultatih, in sicer v skladu z vzorci za poročanje, določenih v Prilogah II, III, IV in V, skupaj z dokazi, ki upravičujejo nastale stroške v obdobju, za katero je program odobren;

(c) učinkovito izvede program; zlasti pristojni organi morajo zagotoviti, da so ustrezni vzorci odvzeti na perutninarskih gospodarstvih ali v klavnicah.

Člen 2

Ta odločba je naslovljena na Avstrijo, Belgijo, Ciper, Dansko, Finsko, Francijo, Nemčijo, Irsko, Italijo, Luksemburg, Švedsko, Španijo, Portugalsko in Združeno kraljestvo.

V Bruslju, 27. julija 2004 Za Komisijo David BYRNE Član Komisije

(1) UL L 224, 18.8.1990, str. 19. Odločba, nazadnje spremenjena z Uredbo Sveta (ES) št. 806/2003 (UL L 122, 16.5.2003, str. 1).

(2) UL L 32, 5.2.2004, str. 20. Odločba, spremenjena z Odločbo 2004/615/ES (UL L 278, 27.8.2004, str. 59).

PRILOGA I Seznam držav članic, za katere so odobreni programi za izvajanje raziskovanj za kokošjo kugo pri perutnini in prosto živečih pticah (EUR) Oznaka Država članica Obdobje Najvišji znesek za sofinanciranje AT Avstrija od 15. marca 2004 do 15. marca 2005 10 800,00 BE Belgija od 15. marca 2004 do 15. marca 2005 11 700,00 CY Ciper od 15. marca 2004 do 15. marca 2005 — DE Nemčija od 15. marca 2004 do 15. marca 2005 78 500,00 DK Danska od 15. marca 2004 do 15. marca 2005 72 600,00 ES Španija od 15. marca 2004 do 15. marca 2005 34 300,00 FI Finska od 15. marca 2004 do 15. marca 2005 40 500,00 FR Francija od 15. marca 2004 do 15. marca 2005 148 900,00 IE Irska od 15. marca 2004 do 15. marca 2005 32 300,00 IT Italija od 15. marca 2004 do 15. marca 2005 75 300,00 LU Luksemburg od 15. marca 2004 do 15. marca 2005 1 900,00 PT Portugalska od 15. marca 2004 do 15. marca 2005 18 700,00 SE Švedska od 15. marca 2004 do 15. marca 2005 28 500,00 UK Združeno kraljestvo od 15. marca 2004 do 15. marca 2005 85 600,00 SKUPAJ 639 600,00

PRILOGA II Končno poročilo o izbranih kmetijskih gospodarstvih perutnine (1) (razen rac in gosi) Serološka preiskava glede na smernice v točki A o kmetijskih gospodarstvih pitovnih piščancev (le tedaj, kadar obstaja tveganje)/puranov za pitanje/piščancev za vzrejo/puranov za vzrejo/nesnic/nesnic v prosti reji/ratitov/gojene pernate divjadi (fazani, jerebice,prepelice ...)/„dvoriščne jate“/drugih (ustrezno prečrtajte) (Prosimo, uporabite en obrazec za eno kategorijo perutnine) Država članica: Datum: Obdobje poročanja od: do:

Regija (2) Celotno število gospodarstev (3) Celotno število izbranih gospodarstev Celotno število pozitivnih gospodarstev Število pozitivnih gospodarstev za podtip H 5 Število pozitivnih gospodarstev za podtip H 7 SKUPAJ (1) Gospodarstva čred, jat ali obrati, kot je ustrezno. (2) Regija, kot je določena v odobrenem programu države članice. (3) Celotno število gospodarstev ene kategorije perutnine v regiji.

PRILOGA III Končno poročilo o podatkih o kmetijskih gospodarstvih rac in gosi (1), glede na smernice v točki B SEROLOŠKA PREISKAVA Država članica: ... Datum: ... Obdobje poročanja od: ... do:...

Regija (2) Celotno število gospodarstev rac in gosi Celotno število izbranih gospodarstev rac in gosi Celotno število serološko pozitivnih gospodarstev Število serološko pozitivnih gospodarstev za podtip H 5 Število serološko pozitivnih gospodarstev za podtip H 7 Celotno število virološko pozitivnih gospodarstev Število virološko pozitivnih gospodarstev za podtip H 5 Število virološko pozitivnih gospodarstev za podtip H 7 SKUPAJ (1) Gospodarstva čred, jat ali obrati, kot je ustrezno. (2) Regija, kot je določena v odobrenem programu države članice.

PRILOGA IV Končno poročilo o podatkih o prostoživečih pticah – virološka preiskava, glede na smernice v točki C Država članica: Datum: Obdobje poročanja od: do: Regija (1) Izbrane vrste prostoživečih ptic Celotno število odvzetih vzorcev za virološko preiskavo Celotno število pozitivnih vzorcev Število pozitivnih vzorcev za podtip H 5 Število pozitivnih vzorcev za podtip H 7 SKUPAJ (1) Regija, kot je določena v odobrenem programu države članice, ali podatek o lokaciji prež za prostoživeče ptice.